9.การจัดการ

1.  โครงสร้างการจัดการ

แผนภูมิการจัดองค์กรของบริษัท ศุภาลัย จำกัด (มหาชน)

[]

หมายเหตุ ฝ่ายตรวจสอบภายในรายงานโดยตรงต่อคณะกรรมการตรวจสอบ และมีผู้ช่วยกรรมการผู้จัดการสายงานการเงินและบัญชีเป็นผู้ดูแลเรื่องการการสาย ขาด ลา

โครงสร้างการจัดการของบริษัทฯ ประกอบด้วยคณะกรรมการ 3 ชุด ได้แก่ คณะกรรมการบริษัท
คณะกรรมการตรวจสอบ และคณะกรรมการบริหาร และที่ปรึกษาคณะกรรมการ
โดยมีรายชื่อและขอบเขตอำนาจหน้าที่ ดังนี้

คณะกรรมการบริษัท

  ----------------------------------- -----------------------------------
  นาย ประทีป ตั้งมติธรรม                  ประธานกรรมการ

  นาง อัจฉรา ตั้งมติธรรม                  รองประธานกรรมการ

  นาย อธิป พีชานนท์                      กรรมการและรองกรรมการผู้จัดการ

  นาย ประกิต ประทีปะเสน                 กรรมการอิสระ

  ดร. วิรัช อภิเมธีธำรง                   กรรมการอิสระ

  นาย ประสพ สนองชาติ                   กรรมการอิสระ

  นาย อนันต์ เกตุพิทยา                    กรรมการอิสระ

  นาง พิกุล วิลาสินีวรรณ                   กรรมการอิสระ

  ดร. ประศาสน์ ตั้งมติธรรม                กรรมการ
  ----------------------------------- -----------------------------------

โดยมี นาย ทวี หนุนภักดี และนาย ชวน ตั้งมติธรรม เป็นที่ปรึกษาคณะกรรมการ
ส่วนเลขานุการคณะกรรมการบริษัท คือ นาง พาฝัน คงพันธ์

กรรมการผู้มีอำนาจลงลายมือชื่อแทนบริษัท คือ นาย ประทีป ตั้งมติธรรม หรือ นาง อัจฉรา
ตั้งมติธรรม หรือ นาย อธิป พีชานนท์
กรรมการสองในสามคนนี้ลงลายมือชื่อร่วมกันและประทับตราสำคัญของบริษัท

คณะกรรมการตรวจสอบ

  ----------------------------------- -----------------------------------
  นาย ประกิต ประทีปะเสน                 ประธานกรรมการตรวจสอบ

  นาย อนันต์ เกตุพิทยา                    กรรมการตรวจสอบ

  นาง พิกุล วิลาสินีวรรณ                   กรรมการตรวจสอบ

  นาย ศุภชัย ดำรงธนานุรักษ์                เลขานุการคณะกรรมการตรวจสอบ
  ----------------------------------- -----------------------------------

คณะกรรมการบริหาร

  ----------------------------------- -----------------------------------
  นาย ประทีป ตั้งมติธรรม                  ประธานกรรมการบริหาร

  นาง อัจฉรา ตั้งมติธรรม                  กรรมการบริหาร

  นาย อธิป พีชานนท์                      กรรมการบริหาร
  ----------------------------------- -----------------------------------

อำนาจหน้าที่ของคณะกรรมการบริษัท

คณะกรรมการมีขอบเขต อำนาจและหน้าที่ และความรับผิดชอบ ดังนี้

-   จัดการบริษัทฯ ให้เป็นไปตามกฎหมาย วัตถุประสงค์ ข้อบังคับของบริษัทฯ
    ตลอดจนมติที่ประชุมผู้ถือหุ้น

-   กำหนดทิศทางในการดำเนินงาน และควบคุมดูแลการดำเนินงานของบริษัทฯ
    ให้ถูกต้องตามกฎระเบียบ ข้อบังคับของหน่วยงานที่เกี่ยวข้อง
    มีความรับผิดชอบและรักษาผลประโยชน์ต่อผู้ถือหุ้น พร้อมทั้งเปิดเผยข้อมูลอย่างเพียงพอ ถูกต้อง
    ครบถ้วน มีมาตรฐาน และโปร่งใส ต่อผู้ถือหุ้นและผู้ที่เกี่ยวข้องทุกฝ่าย

-   กำหนดเป้าหมาย นโยบาย แผนงาน และงบประมาณของบริษัท รวมทั้งการบริหารเงิน
    การบริหารความเสี่ยงของกิจการ
    การกำกับและควบคุมดูแลให้ฝ่ายบริหารดำเนินการตามนโยบายที่กำหนดไว้อย่างมีประสิทธิภาพและประสิทธิผล
    เว้นแต่เรื่องที่กฎหมายกำหนดให้ต้องได้รับมติที่ประชุมผู้ถือหุ้นก่อนการดำเนินการ เช่น
    การเพิ่มทุน การลดทุน การออกหุ้นกู้ การซื้อขายหรือโอนกิจการของบริษัท
    การซื้อหรือรับโอนกิจการของบริษัทอื่นมาเป็นของบริษัท
    การรวมกิจการกับบุคคลหรือนิติบุคคลอื่นโดยมีวัตถุประสงค์แบ่งกำไรขาดทุนกัน
    การแก้ไขหรือเลิกสัญญาเกี่ยวกับการให้เช่ากิจการของบริษัททั้งหมดหรือบางส่วนที่สำคัญ
    การมอบหมายให้บุคคลอื่นเข้าจัดการธุรกิจของบริษัท การแก้ไขหนังสือบริคณห์สนธิหรือข้อบังคับ
    การควบหรือเลิกบริษัท การจ่ายค่าตอบแทนและบำเหน็จกรรมการ เป็นต้น

-   คณะกรรมการอาจมอบหมายให้กรรมการคนหนึ่งหรือหลายคน
    หรือบุคคลอื่นใดปฏิบัติการอย่างหนึ่งอย่างใดแทนคณะกรรมการก็ได้
    ทั้งนี้การมอบอำนาจดังกล่าวจะต้องไม่มีลักษณะเป็นการมอบอำนาจที่ทำให้ผู้รับมอบอำนาจสามารถอนุมัติรายการที่ตนหรือบุคคลที่อาจมีความขัดแย้ง
    มีส่วนได้เสีย หรืออาจมีความขัดแย้งทางผลประโยชน์ในลักษณะอื่นใดกับบริษัทหรือบริษัทย่อย
    เว้นแต่เป็นการดำเนินงานตามธุรกิจปกติของบริษัท
    หรือได้รับมติที่ประชุมคณะกรรมการบริษัทที่มีกรรมการอิสระเข้าร่วมประชุม
    และได้กำหนดกรอบการพิจารณาชัดเจนแล้วเท่านั้น

-   พิจารณาอนุมัติการกู้ยืมเงินที่เป็นการกู้ยืมใหม่ การตั้งวงเงินทุนหมุนเวียนใหม่
    และการจัดซื้อที่ดินที่มีมูลค่าเกินอำนาจดำเนินการของกรรมการบริหาร

-   พิจารณาอนุมัติการปรับเงินเดือนประจำปี และการจ่ายโบนัสประจำปี

-   พิจารณาอนุมัติงบประมาณโฆษณาประชาสัมพันธ์ประจำปี

-   รายการที่กรรมการอาจมีความขัดแย้ง มีส่วนได้เสีย
    หรืออาจมีความขัดแย้งทางผลประโยชน์อื่นใดกับบริษัทฯ
    กรรมการผู้นั้นจะไม่มีสิทธิออกเสียงหรือลงคะแนนในรายการนั้น

อำนาจหน้าที่ของคณะกรรมการตรวจสอบ

คณะกรรมการตรวจสอบของบริษัทฯ มีขอบเขต หน้าที่ และความรับผิดชอบ
และรายงานต่อคณะกรรมการบริษัทฯ ดังต่อไปนี้

- สอบทานให้บริษัทฯ มีการรายงานทางการเงินอย่างถูกต้องและเปิดเผยอย่างเพียงพอ

- สอบทานให้บริษัทฯ มีระบบการควบคุมภายในที่เหมาะสมและมีประสิทธิภาพ

- พิจารณาคัดเลือกและเสนอแต่งตั้งผู้สอบบัญชีของบริษัทฯ

- สอบทานการปฏิบัติงานของบริษัทฯ ให้เป็นไปตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

- พิจารณาการเปิดเผยข้อมูลของบริษัทฯ ในกรณีที่เกิดรายการเกี่ยวโยง
หรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

-
จัดทำรายงานการกำกับดูแลกิจกรรมของคณะกรรมการตรวจสอบโดยเปิดเผยไว้ในรายงานประจำปีของบริษัท

- ปฏิบัติการอื่นใดตามที่คณะกรรมการบริษัทฯ มอบหมายและคณะกรรมการตรวจสอบเห็นชอบด้วย

อำนาจหน้าที่ของคณะกรรมการบริหาร

คณะกรรมการบริหาร ซึ่งมีประธานกรรมการบริหารเป็นผู้บริหารที่มีตำแหน่งสูงสุด
มีอำนาจหน้าที่ในการบริหารงานในเรื่องที่เกี่ยวกับการดำเนินงานตามปกติธุรกิจของบริษัท ดังต่อไปนี้

-   ดำเนินการตามนโยบายของคณะกรรมการบริษัท ซึ่งอยู่ภายใต้กฎหมาย เงื่อนไข กฎระเบียบ
    และข้อบังคับของบริษัท

-   พิจารณาอนุมัติการต่ออายุตั๋วสัญญาใช้เงิน
    ตั๋วแลกเงินเพื่อแทนตั๋วสัญญาใช้เงินหรือตั๋วแลกเงินฉบับเดิม

-   พิจารณาอนุมัติการจัดซื้อที่ดิน
    และการสั่งซื้อวัสดุสิ่งของที่มีมูลค่าตามเกณฑ์และวงเงินที่กำหนดไว้ในอำนาจดำเนินการ

-   พิจารณาอนุมัติการปรับตำแหน่ง การปรับเงินเดือนระหว่างปี เป็นต้น
    โดยกรรมการบริหารที่ดูแลสายงานทรัพยากรมนุษย์จะเป็นผู้รับผิดชอบงานในส่วนการพัฒนาทรัพยากรมนุษย์

-   พิจารณาอนุมัติแผนการตลาด และการโฆษณาประชาสัมพันธ์
    โดยกรรมการบริหารที่ดูแลสายงานการตลาดจะเป็นผู้รับผิดชอบโดยตรง

-   ปฏิบัติหน้าที่อื่นๆ ตามที่ได้รับมอบหมายในแต่ละช่วงเวลาจากคณะกรรมการ

  ทั้งนี้การมอบอำนาจดังกล่าวข้างต้นให้แก่กรรมการบริหารนั้น
  จะต้องไม่มีลักษณะเป็นการมอบอำนาจที่ทำให้ผู้รับมอบอำนาจสามารถอนุมัติรายการที่ตนหรือบุคคลที่อาจมีความขัดแย้ง
  มีส่วนได้เสีย หรืออาจมีความขัดแย้งทางผลประโยชน์ในลักษณะอื่นใดกับบริษัทหรือบริษัทย่อย
  เว้นแต่เป็นการดำเนินงานตามธุรกิจปกติของบริษัท
  หรือได้รับมติที่ประชุมคณะกรรมการบริษัทที่มีกรรมการอิสระเข้าร่วมประชุม
  และได้กำหนดกรอบการพิจารณาชัดเจนแล้วเท่านั้น

คณะผู้บริหาร

เจ้าหน้าที่ระดับบริหาร (ตั้งแต่ผู้อำนวยการขึ้นไป) มีจำนวน 5 ท่าน ซึ่งมีคุณสมบัติครบตามมาตรา
68 แห่ง พระราชบัญญัติบริษัทมหาชน จำกัด พ.ศ. 2535
และตามประกาศคณะกรรมการกำกับหลักทรัพย์และตลาดหลักทรัพย์ ที่ กจ.12/2543 เรื่อง
การขออนุญาตและการอนุญาตให้เสนอขายหุ้นที่ออกใหม่ ลงวันที่ 22 มีนาคม 2543 มีรายชื่อดังนี้

+-----------------------------------+-----------------------------------+
| 1.  นาย ประทีป ตั้งมติธรรม            | ป                                 |
|                                   | ระธานกรรมการและประธานกรรมการบริหาร |
+-----------------------------------+-----------------------------------+
| 2.  นาง อัจฉรา ตั้งมติธรรม            | รองประธานกรรมการและกรรมการบริหาร   |
+-----------------------------------+-----------------------------------+
| 3.  นาย อธิป พีชานนท์                | กรรมการและรองกรรมการผู้จัดการ        |
+-----------------------------------+-----------------------------------+
| 4.  นาย ปุณณพันธ์ เหน่งเพ็ชร           | ผู้ช่วยกรรมการผู้จัดการ                 |
+-----------------------------------+-----------------------------------+
| 5.  นาง วารุณี ลภิธนานุวัฒน์            | ผู้ช่วยกรรมการผู้จัดการ                 |
+-----------------------------------+-----------------------------------+

ประวัติการกระทำผิดกฎหมาย

คณะกรรมการและเจ้าหน้าที่ระดับบริหารของบริษัทฯ
ไม่มีผู้ใดถูกพิพากษาว่ากระทำผิดทางอาญาหรืออยู่ระหว่างการถูกฟ้องร้องคดีอาญา
การถูกพิพากษาให้เป็นบุคคลล้มละลายหรือถูกพิทักษ์ทรัพย์

อำนาจหน้าที่ของคณะผู้บริหาร

ผู้บริหารของบริษัทฯ มีหน้าที่และความรับผิดชอบตามประกาศของบริษัท เรื่อง “อำนาจดำเนินการ”
ที่ได้รับการอนุมัติจากคณะกรรมการบริษัทและมีผลใช้บังคับตั้งแต่วันที่ 19 พฤศจิกายน 2545
เป็นต้นมา ประกาศดังกล่าวเป็นการมอบอำนาจการบริหารงานตามลำดับชั้น
และกำหนดอำนาจการลงนามอนุมัติในแต่ละขั้นตอนตามปกติธุรกิจซึ่งเป็นไปตามนโยบายที่ได้รับมอบหมาย
เช่น การเงินและบัญชี ได้รับมอบอำนาจในการโอนเงินระหว่างธนาคาร การอนุมัติใบสำคัญจ่าย
ใบลดหนี้ ที่มีการอนุมัติวงเงินมาถูกต้องแล้ว เป็นต้น การบริการลูกค้า การจัดซื้อ การตลาด
และการประชาสัมพันธ์ เป็นต้น ทั้งนี้เพื่อก่อให้เกิดความคล่องตัวในการทำงาน

9.2 การสรรหากรรมการ

การเลือกตั้งกรรมการของบริษัทฯ ไม่ได้ผ่านคณะกรรมการสรรหา
ทั้งนี้คณะกรรมการบริษัทจะเป็นผู้พิจารณาคัดเลือกผู้ที่เหมาะสมเพื่อเสนอต่อที่ประชุมผู้ถือหุ้นหากที่ประชุมผู้ถือหุ้นไม่มีผู้ใดเสนอ
กรรมการของบริษัทฯ ต้องมี คุณสมบัติ
และไม่มีลักษณะต้องห้ามตามที่กฎหมายว่าด้วยบริษัทมหาชนจำกัดกำหนดไว้
โดยคณะกรรมการมีจำนวนไม่น้อยกว่า 5 คน
และกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร

  ตามข้อบังคับของบริษัทฯ
  กำหนดให้ที่ประชุมผู้ถือหุ้นเลือกตั้งกรรมการตามหลักเกณฑ์และวิธีการดังต่อไปนี้

1)  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2)  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม (1)
    เลือกตั้งบุคคลคนเดียวหรือหลายคนเป็นกรรมการก็ได้
    แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3)  บุคคลซึ่งได้รับคะแนนเสียงสูงสุดตามลำดับลงมา
    เป็นผู้ได้รับการเลือกตั้งเป็นกรรมการเท่ากับจำนวนกรรมการที่จะพึงมี
    หรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้น
    ให้ผู้เป็นประธานเป็นผู้ออกเสียงชี้ขาด

    3.  ค่าตอบแทนผู้บริหาร

  ค่าตอบแทนผู้บริหารสำหรับปี 2544 และปี 2545

  หน่วย: บาท

  -------------------------------- ----------- ------------ ------------ ------------
                                   2544                     2545         

  ผู้บริหาร                           ผลตอบแทน *  ค่าเบี้ยประชุม   ผลตอบแทน *   ค่าเบี้ยประชุม

  1.                               -           310,000      -            845,000
  คณะกรรมการและคณะกรรมการตรวจสอบ                                         

  9 ท่าน และที่ปรึกษาคณะกรรมการ 2 ท่าน                                        

  2. กรรมการบริหารและผู้บริหารทุกท่าน    4,330,800   -            10,309,600   -
  -------------------------------- ----------- ------------ ------------ ------------

หมายเหตุ: * ผลตอบแทน ประกอบด้วย เงินเดือนและโบนัส

4.  การกำกับดูแลกิจการ

คณะกรรมการและผู้บริหารของบริษัทฯ ได้ปฏิบัติหน้าที่ตามข้อบังคับของบริษัทฯ
และให้ความสำคัญต่อแนวทางการกำกับดูแลกิจการที่ดี
ตามแนวทางของตลาดหลักทรัพย์แห่งประเทศไทย โดยบริษัทฯ
ได้รับคำปรึกษาและคำแนะนำเกี่ยวกับแนวทางดังกล่าวจากศูนย์พัฒนาการกำกับดูแลกิจการบริษัทจดทะเบียน
ตลาดหลักทรัพย์แห่งประเทศไทย ซึ่งบริษัทฯ
ได้นำแนวทางดังกล่าวมาปรับใช้ให้สอดคล้องกับนโยบายการบริหารงานและวิธีปฎิบัติงานของบริษัทฯ
ดังนี้

ด้านผู้ถือหุ้น

1)  ถือปฏิบัติต่อผู้ถือหุ้นแต่ละรายเท่าเทียมกัน ตามสิทธิและหน้าที่ตามกฎหมาย
    และระเบียบของสำนักงานคณะกรรมการกำกับหลักทรัพย์และตลาดหลักทรัพย์
    และตลาดหลักทรัพย์แห่งประเทศไทย

2)  ส่งหนังสือเชิญประชุมพร้อมวาระล่วงหน้าก่อนการประชุมผู้ถือหุ้นอย่างน้อย 7 วัน
    และเปิดโอกาสให้ผู้ถือหุ้นมอบอำนาจให้ผู้อื่นมาร่วมประชุมได้
    หรือมอบอำนาจให้กรรมการอิสระก็ได้
    และผู้ถือหุ้นหรือผู้รับมอบอำนาจสามารถซักถามหรือเสนอความคิดเห็นทุกครั้ง

3)  มีการจัดประชุม ชี้แจง อย่างเป็นทางการ
    และประชุมสังสรรค์อย่างไม่เป็นทางการรวมหลายครั้งในแต่ละปี
    โดยเปิดโอกาสให้ผู้ถือหุ้นและนักลงทุนสอบถามปัญหาและข้อสงสัยต่างๆ ได้อย่างเต็มที่

ด้านกรรมการ

1.  มีการแยกอำนาจหน้าที่ความรับผิดชอบของผู้บริหาร คณะกรรมการ และผู้ถือหุ้นอย่างชัดเจน
    ซึ่งแสดงไว้ในประกาศของบริษัทฯ เรื่อง อำนาจดำเนินการ

2.  มีการถ่วงดุลของกรรมการที่ไม่เป็นผู้บริหาร คือ มีกรรมการอิสระ 5 ท่าน
    จากจำนวนคณะกรรมการ 9 ท่าน

3.  มีการรวมตำแหน่งประธานกรรมการและประธานกรรมการบริหาร
    ซึ่งการบริหารงานจะมีความคล่องตัวขึ้น และประหยัดค่าใช้จ่ายเกี่ยวกับผลตอบแทน
    โดยผู้ที่ดำรงตำแหน่งนี้จะมีความรับผิดชอบเพิ่มขึ้น
    แต่สิทธิในการออกเสียงในฐานะกรรมการหายไป
    อย่างไรก็ตามการตัดสินใจในเรื่องที่สำคัญต่างๆ จะต้องผ่านที่ประชุมคณะกรรมการบริหาร
    หรือคณะกรรมการบริษัท ตามที่ระบุไว้ใน “อำนาจดำเนินการ” เช่น
    การซื้อที่ดินเพื่อทำโครงการใหม่ การลงนามในสัญญากู้เงินกับสถาบันการเงิน
    การเปิดบัญชีธนาคาร การทำนิติกรรมต่างๆ เป็นต้น
    ทั้งนี้การลงนามจะต้องลงนามโดยกรรมการผู้มีอำนาจลงนามอย่างน้อย 2 ท่าน

4)  ผลตอบแทนของกรรมการจะได้รับการอนุมัติจากที่ประชุมผู้ถือหุ้น
    สำหรับการปรับเงินเดือนและโบนัสของพนักงานจะได้รับการอนุมัติจากที่ประชุมคณะกรรมการ

5)  การประชุมคณะกรรมการจะกำหนดไว้ล่วงหน้า โดยจะมีการประชุมคณะกรรมการอย่างต่ำปีละ
    6 ครั้ง

6)  มีการจัดตั้งคณะอนุกรรมการ เช่น คณะอนุกรรมการตรวจสอบ
    คณะอนุกรรมการกำหนดค่าตอบแทน คณะอนุกรรมการพิจารณานโยบายและแผนงานประจำปี
    และคณะอนุกรรมการเฉพาะกิจอื่นๆ เมื่อมีความจำเป็น เป็นต้น

7)  จัดทำรายงานคณะกรรมการโดยจะมีสารจากประธานกรรมการบริหารในฐานะตัวแทนของคณะกรรมการเป็นผู้กล่าวถึงสาระสำคัญในรายงานประจำปี
    ควบคู่กับรายงานของคณะอนุกรรมการตรวจสอบและผู้สอบบัญชี

ด้านการมีส่วนได้เสีย

1)  กำหนดปรัชญาของบริษัทฯ ที่คำนึงถึงผลประโยชน์และผลกระทบของแต่ละกลุ่มคนที่เกี่ยวข้อง
    ซึ่งได้แก่ ผู้ถือหุ้น พนักงาน ลูกค้า คู่ค้าทางธุรกิจ สังคม และอื่นๆ
    และใช้ปฏิบัติอยู่อย่างสม่ำเสมอตั้งแต่ก่อตั้งบริษัทฯ

2)  เน้นการปฏิบัติตน การทำงานและดำเนินธุรกิจบนพื้นฐานของความซื่อสัตย์
    และแนวทางของพุทธปรัชญา เช่น การนำหลักจริยธรรมทางธุรกิจมาใช้ภายในบริษัทฯ

3)  ได้รับการรับรองตามมาตรฐานระบบ ISO 9001
    ซึ่งมีคณะกรรมการจากหน่วยงานอิสระภายนอกมาตรวจสอบ ได้แก่
    วิศวกรรมสถานแห่งประเทศไทย และสถาบัน EAQA จากประเทศอังกฤษ
    นอกจากนี้คณะอนุกรรมการตรวจสอบ จะแต่งตั้งผู้ตรวจสอบบัญชี ผู้ตรวจสอบภายนอก
    รวมทั้งพนักงานตรวจสอบภายในมาตรวจสอบระบบงานต่างๆ ภายในบริษัทฯ

อื่น ๆ

  1) บริษัทฯ มีนโยบายที่จะใช้หลักการการกำกับดูแลกิจการที่ดีเป็นแนวทางปฏิบัติงานภายในบริษัท

2)  จัดทำบทความแสดงถึงวิสัยทัศน์และแนวโน้มธุรกิจอสังหาริมทรัพย์ตีพิมพ์ในรายงานประจำปีของบริษัทฯ
    และผ่านสื่อมวลชนต่างๆ ทั้งหนังสือพิมพ์ นิตยสาร
    ตลอดจนการให้สัมภาษณ์หรือเข้าร่วมอภิปรายในสถานีวิทยุหรือโทรทัศน์
    และการเข้าร่วมเป็นสมาชิกและมีบทบาทในสมาคมต่างๆ เพื่อรับใช้สังคม

9.6 จำนวนพนักงาน

บริษัทฯ แบ่งสายงานออกเป็น 3 สายงานหลัก คือ สายงานก่อสร้าง สายงานขาย
และสายงานสนับสนุน รายละเอียดจำนวนพนักงานและผลตอบแทนสำหรับปี 2544 และปี 2545
มีดังนี้

  หน่วย: ล้านบาท

  --------------- -------------- ------------- -------------- -------------
  สายงาน          2544                         2545           

                  จำนวนพนักงาน    ผลตอบแทนรวม * จำนวนพนักงาน    ผลตอบแทนรวม *
                  (คน)                         (คน)           

  สายงานก่อสร้าง    42             4.87          57             11.35

  สายงานขาย       43             5.35          51             10.43

  สายงานสนับสนุน    69             10.30         74             14.79

  รวม             154            20.52         182            36.57
  --------------- -------------- ------------- -------------- -------------

หมายเหตุ: * ผลตอบแทนรวม หมายถึง เงินเดือน ค่าล่วงเวลา โบนัส และค่าคอมมิชชั่น